als_Latn dik_Latn sag_Latn
Pronari i një restoranti dhe i gjithë stafi i i tij ka shpëtuar jetën e pothuajse 130 klientëve nga sulmi i fundit terrorist në Londër.
Mark Stembridge tregoi për “Huffington Post” se stafi i tij, ku 3 prej të cilëve ishin ish-pjestarë të ushtrisë shqiptare, ndihmuan njerëzit të hynin brenda ambienteve të restorantit, duke i shpëtuar kështu nga tragjedia , ndërkohë që darkonin në tarracën e lokalit.
Ai tregon gjithashtu se të gjithë punonjësit arritën ta ruanin qetësinë edhe pas rrëmujës që filloi papritur rreth zonës Borough Market, e cila ishte e mbushur plot me njerëz të cilët po kalonin atje pasditen e të shtunës.
“Tre djem po ulërisnin…Nuk mund të them me siguri se çfarë po thonin por ajo që vumë re është se ata hezituan kur panë se ne po ruanim qetësinë të organizuar.”thotë ai
Mark, pohon se policia i ka dhënë disa këshilla se si të veprojnë në të tilla situata, duke qenë se kohët e fundit këto ngjarja janë shpeshtuar.
Kështu ata kanë arritur të shpëtojnë shumicën e njerëzve që ndodheshin atje, duke konfirmuar se edhe ata arritën ta fshihnin më së miri panikun përballë terroristëve, të cilët u morën jetën 7 personave dhe lanë 48 të tjerë të plagosur, 21 prej të cilëve janë në gjendje të rendë.
Ata dhe i gjithë stafi kanë qendruar të mbyllur për pothuajse një orë e gjysmë derisa u siguruan nga policia. Punonjësit, mes tyre dhe 3 shqiptarët, janë konsideruar si heronjtë e sulmit të fundit të Londrës, akti i të cilëve shpëtoi jetën e qindra njerëzve. /anabel/
als_Latn als_Latn als_Latn als_Latn als_Latn als_Latn als_Latn